ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1311/97 υποβολή: Amedeo Amadeo (NI) προς την Επιτροπή (11 Απριλίου 1997)

Θέμα: Ταυτοποίηση των βοοειδών και των προϊόντων με βάση το βόειο κρέας

«Πρόταση οδηγίας (ΕΚ) του Συμβουλίου για τη θέσπιση συστήματος ταυτοποίησης και καταχώρησης των βοοειδών» και «πρόταση κανονισμού (ΕΚ) του Συμβουλίου σχετικά με τη σήμανση του βοείου κρέατος και των προϊόντων με βάση το βόειο κρέας» (έγγρ. COM(96) 460 τελ. - 96/0228/0229 CNS) ((EE C 349 της 20.11.1996, σελ. 14. )), (έγγρ. CES 1404/96 - 96/0228/0229 CNS).

Το νέο σύστημα θα συμπληρωθεί με τη σήμανση του βοείου κρέατος και των προϊόντων με βάση το βόειο κρέας. Η απόφαση περί σήμανσης ή μη των ως άνω προϊόντων θα είναι προαιρετική, αλλά οι πληροφορίες που μία οργάνωση ή ένας επειχειρηματίας θα επιθυμούσε να αναγράφονται στην ετικέττα (τόπος παραγωγής, μέθοδος πάχυνσης, σφαγής, διατροφής, κλπ.) θα πρέπει κατ' αρχήν να εγκρίνονται από τις αρμόδιες εθνικές αρχές.

Στο σύνολό της κρίνεται θετική η πρόταση κανονισμού που στοχεύει στη σήμανση του βοείου κρέατος και των προϊόντων με βάση το βόειο κρέας, με το σκεπτικό ότι πληροί την απαίτηση για πληροφόρηση πολυάριθμων καταναλωτών και θα δώσει σημαντική ώθηση στην αποκατάσταση του κλίματος εμπιστοσύνης στο ευρωπαϊκό βόειο κρέας.

Θα μπορούσε άραγε να μεριμνήσει η Ευρωπαϊκή Επιτροπή προκειμένου η ταυτοποίηση της προέλευσης του βοείου κρέατος να καταστεί υποχρεωτική, λαμβάνοντας υπόψη ότι μόνον αυτό θα διασφαλίσει μακροπρόθεσμα την αποκατάσταση της εμπιστοσύνης των καταναλωτών;

Απάντηση του κ.Fischler εξ ονόματος της Επιτροπής (28 Μαΐου 1997)

Σύμφωνα με τον κανονισμό του Συμβουλίου (EΚ) 820/97 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, ο οποίος εγκρίθηκε από το Συμβούλιο την 21η Απριλίου 1997 ((ΕΕ L 117 της 7.5.1997 )), θα εισαχθεί ένα σύστημα υποχρεωτικής επισήμανσης του βοείου κρέατος η οποία θα είναι υποχρεωτική σε όλα τα κράτη μέλη από την 1η Ιανουαρίου 2000, με τις υποχρεωτικές ενδείξεις του κράτους μέλους ή της τρίτης χώρας όπου γεννήθηκε το Άώο από το οποίο προέρχεται το κρέας, των κρατών μελώνή των τρίτων χωρών όπου εκτράφηκε το ζώο και του κράτους μέλους ή της τρίτης χώρας όπου σφάχτηκε το ζώο. Ωστόσο, αυτό το υποχρεωτικό σύστημα δεν θα αποκλείει την πιθανότητα προαιρετικής μόνο εφαρμογής του από ένα κράτος μέλος όσον αφορά την πώληση βοείου κρέατος στο ίδιο το κράτος μέλος. Θα εισαχθεί ένα μεταβατικό εθελοντικό σύστημα επισήμανσης έως τα τέλη του 1999. Στα κράτη μέλη όπου υπάρχει ένα ικανοποιητικά ανεπτυγμένο σύστημα αναγνώρισης και καταγραφής για τα βοοειδή, ένα υποχρεωτικό σύστημα επισήμανσης μπορεί να εισαχθεί πριν από την 1η Ιανουαρίου 2000, για το βόειο κρέας από βοοειδή των οποίων η γέννηση, η εκτροφή και η σφαγή πραγματοποιήθηκαν στην επικράτεια του κράτους αυτού.
ΓΡΑΠΤΗ ΕΡΩΤΗΣΗ E-0709/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο B3-2001:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1862/97 υποβολή: Carlos Pimenta (PPE) προς την Επιτροπή (30 Μαΐου 1997)

Θέμα: Πρόσβαση σε ιατρική ειδικότητα στην Ευρωπαϊκή Ένωση

Ποιές διοικητικές διατυπώσεις απαιτούνται σε κάθε χώρα της Ευρωπαϊκής Ένωσης από ένα διπλωματούχο ιατρικής που επιθυμεί να αποκτήσει ειδικότητα (π.χ. χειρουργική), συγκεκριμένα δε ποιές εξετάσεις απαιτούνται για πρόσβαση στην ειδικότητα και, ιδιαιτέρως, αν χρειάζονται εξετάσεις στη γλώσσα της χώρας προορισμού;

Απάντηση της κ.Cresson εξ ονόματος της Επιτροπής (15 Ιουλίου 1997)

Οι διοικητικές διαδικασίες που απαιτούνται ώστε ένας διπλωματούχος της ιατρικής να αποκτήσει ιατρική ειδίκευση διαφέρουν από το ένα κράτος μέλος στο άλλο καθώς αφορούν την οργάνωση των συστημάτων σπουδών και συνεπώς υπάγονται αποκλειστικά στην εθνική αρμοδιότητα.

Ο κ. βουλευτής μπορεί, εάν το επιθυμεί, να επικοινωνήσει με τα εθνικά κέντρα πληροφόρησης σχετικά με την αναγνώριση τίτλων σπουδών στα κράτη μέλη της Ευρωπαϊκής Ένωσης και τον Ευρωπαϊκό Οικονομικό Χώρο που αποτελούν το δίκτυο NARIC του οποίου κατάλογος των διευθύνσεων αποστέλλεται απευθείας στον κ. βουλευτή καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1503/97 υποβολή: Pervenche Berθs (PSE) προς την Επιτροπή (30 Απριλίου 1997)

Θέμα: Προγράμματα MED

Πολλά σχέδια στο πλαίσιο των προγραμμάτων MED που είχαν γίνει αποδεκτά, βρίσκονται αυτή τη στιγμή ακινητοποιημένα λόγω του ότι δεν έχει ρυθμισθεί το δεύτερο στάδιο.

Πώς σκέπτεται να ενεργήσει η Επιτροπή για να αντιμετωπισθεί αυτή η κατάσταση, δεδομένου ότι, κατά γενικό κανόνα, τα προγράμματα αυτά αφορούν μικρές ενότητες;

Απάντηση του κ. Marin εξ ονόματος της Επιτροπής (10 Ιουνίου 1997)

Η Επιτροπή αυτή τη στιγμή εγκαθιστά ένα νέο σύστημα διαχείρισης των προγραμμάτων αποκεντρωμένης συνεργασίας στην περιοχή της Μεσογείου. Αυτό αποτελεί συνέχεια της έκθεσης του Ελεγκτικού Συνεδρίου και της στήριξης που έδωσαν οι υπουργοί Eξωτερικών κατά την Ευρωμεσογειακή Διάσκεψη της Βαρκελώνης, τον Νοέμβριο του 1995, στην αποκεντρωμένη συνεργασία, υπογραμμίζοντας τη σημασία που αποδίδουν σε αυτή τη μορφή συνεργασίας.

Η Επιτροπή έχει γνώση των δυσκολιών που δημιουργεί το πάγωμα σε ορισμένους συμμετέχοντες στο πρόγραμμα για αποκεντρωμένη συνεργασία στη Μεσόγειο. Ωστόσο, ένα προσωρινό πάγωμα των προγραμμάτων ήταν αναγκαίο για να εξασφαλισθεί η διαφάνεια και η αποτελεσματικότητα του συστήματος διαχείρισης.

Η επαναφορά των προγραμμάτων Med θα εξαρτηθεί επίσης από τα αποτελέσματα της συζήτησης της κοινοβουλευτικής επιτροπής δημοσιονομικού ελέγχου σχετικά με την έκθεση Fabra Valles, η οποία θα πρέπει να ψηφισθεί στην ολομέλεια του Ιουλίου.
ΓΡΑΠΤΗ ΕΡΩΤΗΣΗ E-1889/97 υποβολή: Amedeo Amadeo (NI) προς την Επιτροπή (2 Iουνίου 1997)

Θέμα: Πρόσθετα τροφίμων πλην των χρωστικών και των γλυκαντικών

Το θέμα αφορά την «Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου για τα πρόσθετα τροφίμων πλην των χρωστικών και των γλυκαντικών» (εγγρ. COM(96)303 τελικό - 96/0166 COD) ((ΕΕ C 76 της 11.3.1997, σελ. 34. )).

Η οδηγία πλαίσιο 89/107/ΕΟΚ ((ΕΕ L 40 της 11.2.1989, σελ. 27. )) εναρμονίζει τη χρησιμοποίηση πρόσθετων στα τρόφιμα σε κοινοτική κλίμακα προκειμένου να επιτραπεί η ελεύθερη κυκλοφορία των τροφίμων, εξασφαλίζοντας ταυτοχρόνως επαρκή προστασία των καταναλωτών και μεγάλο φάσμα επιλογής.

Η ειδική οδηγία 95/2/ΕΚ ((ΕΕ L 61 της 18.3.1995, σελ. 1. )) για τα πρόσθετα τροφίμων πλην των χρωστικών και των γλυκαντικών βασίζεται στην αρχή του θετικού καταλόγου, δηλαδή του καταλόγου των προσθέτων που μπορούν να χρησιμοποιούνται στα τρόφιμα και των τροφίμων στα οποία μπορούν να χρησιμοποιούνται αυτά τα πρόσθετα.

Ερωτάται η Επιτροπή εάν οι τροποποιήσεις που θα αφορούν νέα πρόσθετα θα εγκριθούν μέσω μιας διαδικασίας στην οποία θα συμμετέχει το Συμβούλιο και το Κοινοβούλιο;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-1889/97 και E-1890/97 (26 Ιουνίου 1997)

Σύμφωνα με την οδηγία 89/107/ΕΟΚ, την οδηγία-πλαίσιο για τα πρόσθετα των τροφίμων, το Ευρωπαϊκό Κοινοβούλιο και το Συμβούλιο θεσπίζουν, σύμφωνα με τη διαδικασία της συναπόφασης που θεσπίζεται στο άρθρο 189 β της συνθήκης ΕΚ, τον κατάλογο των μόνων επιτρεπόμενων προσθέτων, τον κατάλογο των τροφίμων στα οποία τα εν λόγω πρόσθετα δύνανται να προστίθενται, τους όρους υπό τους οποίους είναι δυνατή η εν λόγω προσθήκη και, ανάλογα με την περίπτωση, όρια στην τεχνολογική χρήση τους.

Στην πρόσφατη Πράσινη Βίβλο της για τις γενικές αρχές της σχετικής με τα τρόφιμα νομοθεσίας στην Ευρωπαϊκή Ένωση ((COM(97)176. )), η Επιτροπή επεσήμανε ρητά την δυσκολία της διαρκούς ενημέρωσης των σχετικών με τα πρόσθετα διατάξεων ούτως ώστε να λαμβάνεται υπόψιν η τεχνολογική και επιστημονική πρόοδος και ζήτησε τον εν προκειμένω σχολιασμό εκ μέρους όλων των ενδιαφερομένων μερών. Τα σχόλια αυτά θα εξεταστούν στο πλαίσιο των εν εξελίξει οργανικών και διακυβερνητικών συζητήσεων και ίσως οδηγήσουν την Επιτροπή στην υποβολή προτάσεων για την απλούστευση των σχετικών διαδικασιών.
ΓΡΑΠΤΗ ΕΡΩΤΗΣΗ E-1489/97 υποβολή: Salvador Garriga Polledo (PPE) προς το Συμβούλιο (30 Απριλίου 1997)

Θέμα: Διαρθρωτικοί πόροι

Είναι δυνατή, βάσει της Συνθήκης της Ευρωπαϊκής Ένωσης, η χρησιμοποίηση διαρθρωτικών πόρων για τη χρηματοδότηση συγκεκριμένων δράσεων σε τρίτες χώρες;

Εάν όντως η ΣΕΕ προβλέπει μια τέτοια δυνατότητα, ποιοί ειναι οι ισχύοντες περιορισμοί για τις εν λόγω χρηματοδοτήσεις;

Απάντηση (6 Αυγούστου 1997)

Όπως γνωρίζει χωρίς αμφιβολία ο αξιότιμος κ. βουλευτής, η Συνθήκη για την ίδρυση της Ευρωπαϊκής Κοινότητας προβλέπει ότι με τα διαρθρωτικά ταμεία υποστηρίζεται η δράση της Κοινότητας για την ενίσχυση της οικονομικής και κοινωνικής συνοχής της.

Σε διάφορα άρθρα της συνθήκης προσδιορίζονται οι αποστολές των ταμείων που αφορούν το εσωτερικό της Κοινότητας.

Ωστόσο, τα διαρθρωτικά ταμεία συμμετέχουν στη χρηματοδότηση προγραμμάτων διασυνοριακής και διαπεριφερειακής συνεργασίας με τρίτες χώρες σε συνδιασμό με άλλα χρηματοδοτικά μέσα όπως τα PHARE, MEDA, και TACIS.
ΓΡΑΠΤΗ ΕΡΩΤΗΣΗ E-0745/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β4-3200:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-2206/97 υποβολή: Undine-Uta Bloch von Blottnitz (V) προς την Επιτροπή (13 Iουνίου 1997)

Θέμα: Κοινοτικές πιστώσεις για τους ουκρανικούς πυρηνικούς σταθμούς Rovno και Khmelnitzky

Σύμφωνα με μελέτη της ΕΤΑΑ η κατασκευή των ουκρανικών πυρηνικών σταθμών Rovno 4 και Khmelnitzky 2 δεν αποτελεί την οικονομικότερη δυνατότητα προμήθειας της Ουκρανίας με ηλεκτρικό ρεύμα. Σύμφωνα με το καταστατικό της ΕΤΑΑ το δεδομένο αυτό δεν επιτρέπει την οικονομική συμμετοχή της Τράπεζας. Η Ευρωπαϊκή Ένωση έχει διαθέσει ήδη 30 εκατ. Ecu για τα εν λόγω έργα.

1. Γίνονται προσπάθειες για την διάθεση και άλλων κοινοτικών πιστώσεων για την κατασκευή των δύο ουκρανικών πυρηνικών αντιδραστήρων;

Εάν ναι, ποιές προσπάθειες, σε ποιό ύψος θα ανέρχονται οι πιστώσεις αυτές και ποιά χρονική περίοδο θα καλύπτουν;

2. Πρόκειται να χορηγηθούν δάνεια Euratom για τα εν λόγω έργα;

Εάν ναι, σε ποιό ύψος θα ανέρχονται τα δάνεια αυτά και ποιά χρονική περίοδο θα καλύπτουν;

3. Πρόκειται να διατεθούν πόροι από το πρόγραμμα PHARE/TACIS για τα εν λόγω έργα;

Εάν ναι, σε ποιό ύψος θα ανέρχονται και ποιά χρονική περίοδο θα καλύπτουν;

4. Η απόφαση της ΕΤΑΑ να μη χορηγήσει οικονομική ενίσχυση για την κατασκευή των πυρηνικών αντιδραστήρων, διότι δεν πληροίται το κριτήριο του ελαχίστου κόστους (least cost), θα έχει συνέπειες στη διάθεση πιστώσεων εκ μέρους της ΕΕ στο πλαίσιο του Μνημονίου Συνεννόησης;

Εάν ναι, ποιές; Εάν όχι, για ποιούς λόγους δεν θα έχει συνέπειες;

5. Λαμβάνοντας υπόψη την επικίνδυνη κατάσταση της σαρκοφάγου που καλύπτει τον πυρηνικό αντιδραστήρα του Τσέρνομπιλ που έχει υποστεί σοβαρές βλάβες, δεν θεωρεί η Επιτροπή ότι είναι επιτακτική ανάγκη να καταβληθούν μεγαλύτερες οικονομικές προσπάθειες ώστε να μειωθεί ο κίνδυνος κατάρρευσής του;

Απάντηση του κ. Van den Broek εξ ονόματος της Επιτροπής (8 Ιουλίου 1997)

Aξίζει να σημειωθεί ότι η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) δεν αποφάσισε ακόμη τη συμμετοχή της στη χρηματοδότηση των πυρηνικών αντιδραστήρων Rovno 4 και Khmelnitzky 2. Η απόφαση αυτή θα ληφθεί λαμβάνοντας υπόψη όλες τις σχετικές πτυχές.

4. Η ΕΤΑΑ δεν έχει λάβει ακόμη απόφαση όσον αφορά την αίτηση χρηματοδότησης.

1 και 3. Δεν υπάρχει σχέδιο στην παρούσα φάση για συμπληρωματικούς κοινοτικούς πόρους για την περάτωση της κατασκευής των δύο αντιδραστήρων, πέρα από αυτούς που ήδη προβλέπονται.

2. Η Κοινότητα εξέτασε, κατά τη διάρκεια του Ευρωπαϊκού Συμβουλίου της Κέρκυρας το 1994, τη δυνατότητα να συνεισφέρει, με δάνεια Ευρατόμ, στη χρηματοδότηση του έργου. Η Επιτροπή ετοιμάζει προς το παρόν την εν λόγω χρηματοδοτική απόφαση και δεν έχουν ληφθεί αποφάσεις όσον αφορά τις λεπτομέρειες.

5. Η Επιτροπή μεριμνά σχετικά με τους κινδύνους που εγκυμονούν από την παρούσα κατάσταση της σαρκοφάγου και κατέβαλε σοβαρές προσπάθειες, από το 1994, για την αξιολόγηση ενδεχόμενων πρακτικών λύσεων. Αποτέλεσμα των εν λόγω προσπαθειών ήταν η συμφωνία για την Ουκρανία, στο πλαίσιο της Ομάδας των 7 (G-7) σχετικά με την «κατάστρωση σχεδίου προστασίας». Η χρηματοδότηση αποτελεί ακόμη θέμα συζητήσεων εντός της Ομάδας των 7.
ΓΡΑΠΤΗ ΕΡΩΤΗΣΗ E-0747/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β4-3209:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1827/97 υποβολή: Alfonso Novo Belenguer (ARE) προς την Επιτροπή (28 Μαΐου 1997)

Θέμα: Εισαγωγές πατάτας στην ΕΕ

Η καλλιέργεια της πατάτας είναι μια δραστηριότητα με μακρά παράδοση στην επαρχία της Βαλένθια. Από την καλή λειτουργία της αγοράς πατάτας στην Ευρώπη εξαρτώνται χιλιάδες οικογένειες, ωστόσο, σε αντίθεση με την αρχή της κοινοτικής προτίμησης, ο εν λόγω τομέας απειλείται σοβαρά από τις μαζικές εισαγωγές πατάτας από τρίτες χώρες, ιδίως από την Αίγυπτο, οι οποίες προκαλούν συνεχείς πτώσεις των τιμών, φθάνοντας μέχρι τις 20 περίπου πεσέτες. Το ποσό αυτό δεν επιτρέπει στους αγρότες της περιοχής ούτε καν να αντιμετωπίσουν τις δαπάνες που συνεπάγεται η καλλιέργεια πατάτας. Λαμβάνοντας υπόψη ότι, παρά την κρίση του εν λόγω τομέα, η οποία συνεχίζεται επί δύο συνεχείς περιόδους εμπορίας, η ΕΕ παρεχώρησε στην Αίγυπτο το δικαίωμα εισαγωγής 220.000 τόννων αδασμολόγητης πατάτας.

Ποια μέτρα σκοπεύει να λάβει η Επιτροπή για να αντισταθμίσει τις ζημίες που υφίσταται ο τομέας της πατάτας λόγω της προτιμησιακής συμφωνίας με την Αίγυπτο;

Πότε θα εφαρμοσθούν τα εν λόγω μέτρα;

Σκοπεύει η Επιτροπή να ορίσει ένα κατώτατο όριο εισοδήματος για τους παραγωγούς;

Απάντηση του κ. Fischler εξ ονόματος της Επιτροπής (27 Ιουνίου 1997)

Οι διαπραγματεύσεις με την Αίγυπτο άρχισαν το 1995 και συνεχίζονται. Ένα από τα σημεία των διαπραγματεύσεων για τα οποία δεν έχει βρεθεί λύση είναι η διευθέτηση των γεωργικών αμοιβαίων παραχωρήσεων, όπου οι θέσεις των δύο μερών διίστανται. Η θέση της Επιτροπής βασίζεται στις οδηγίες διαπραγματεύσεων που εγκρίθηκαν από το Συμβούλιο το 1995.

Σύμφωνα με τη συμφωνία του 1997, η οποία ισχύει προς το παρόν, 109.000 τόνοι πρώιμης αιγυπτιακής πατάτας μπορούν να εισαχθούν χωρίς δασμούς κάθε έτος μεταξύ 1ης Ιανουαρίου και 31ης Μαρτίου. Ο μέσος όρος εξαγωγών της Αιγύπτου κατά την περίοδο 1994/1996 ανήλθε σε 204.000 τόνους, με μέγιστο όριο 271.000 κατά το 1995. Οι εξαγωγές εξαρτώνται σε μεγάλο βαθμό από την κατάσταση της κοινοτικής αγοράς έτσι ώστε ο αριθμός ρεκόρ των εξαγωγών που σημειώθηκε το 1995 να συμπίπτει με περίοδο έλλειψης στην εσωτερική αγορά. Οι αιγυπτιακές εξαγωγές κατά την προτιμησιακή περίοδο αντιπροσωπεύουν 140.000 τόνους (μέσος όρος) ενώ 64.000 τόνοι εξήχθησαν μεταξύ της 1ης Απριλίου και της 15ης Μαΐου (με καταβολή όλων των δασμών).

Λόγω ελλείψεως κοινής οργάνωσης αγοράς στον τομέα των γεωμήλων, η Επιτροπή δεν έχει καμία αρμοδιότητα για τη ρύθμιση της αγοράς πατάτας στην Ευρώπη. Η Επιτροπή είναι πλήρως ενημερωμένη για τα προβλήματα που δημιουργούνται λόγω της ελλείψεως κοινής οργάνωσης αγοράς στον τομέα των γεωμήλων και πρότεινε το 1992 τη δημιουργία ενός τέτοιου καθεστώτος ((ΕΕ C 333 της 17.12.1992. )). Η Επιτροπή είναι πεπεισμένη ότι η παρούσα πρόταση αντιπροσωπεύει τον καλύτερο συμβιβασμό, ο οποίος λαμβάνει υπόψη τις διαφορετικές απόψεις που εκφράζονται από τα κράτη μέλη.
ΓΡΑΠΤΗ ΕΡΩΤΗΣΗ E-1584/97 υποβολή: Armelle Guinebertiθre (UPE) προς την Επιτροπή (6 Μαΐου 1997)

Θέμα: Υποχρεωτική καραντίνα για τα κατοικίδια ζώα που μεταφέρονται στο Ηνωμένο Βασίλειο

Η ελεύθερη κυκλοφορία αγαθών και προσώπων αποτελεί επίσημα αναγνωρισμένο κεκτημένο στην Ευρωπαϊκή Ένωση.

Ωστόσο, διατηρείται στο Ηνωμένο Βασίλειο η υποχρέωση να παραμένουν τα κατοικίδια ζώα σε καραντίνα (6 μήνες για τους σκύλους) προτού εισέλθουν ελεύθερα στη χώρα. Η επίσημη εξήγηση είναι η αντιλυσσική προστασία αλλά ορισμένα άτομα ισχυρίζονται ότι πρόκειται για οικονομικό προστατευτισμό.

Λαμβάνοντας υπόψη ότι παρεμποδίζεται η ελεύθερη κυκλοφορία αγαθών και προσώπων, ο ελεύθερος ανταγωνισμός και η καλή μεταχείριση των ζώων και λαμβάνοντας επίσης υπόψη την ύπαρξη πολύ αποτελεσματικών αντιλυσσικών εμβολίων, η διατήρηση της καραντίνας μας φαίνεται ότι αντιβαίνει στο κοινοτικό δίκαιο.

Σκοπεύει η Επιτροπή να παρέμβει στη βρετανική κυβέρνηση προκειμένου να διευθετηθεί η κατάσταση αυτή και να τερματισθούν οι πρακτικές αυτές;

Απάντηση του κ. Fischler εξ ονόματος της Επιτροπής (30 Μαΐου 1997)

Η Επιτροπή γνωρίζει το πρόβλημα και έχει αναλάβει ορισμένο αριθμό πρωτοβουλιών στον τομέα αυτό.

Τα τελευταία αυτά χρόνια, έχει τεθεί σε εφαρμογή πρόγραμμα χρηματοδοτούμενο από την Κοινότητα για την εξάλειψη της εν λόγω ασθένειας. Το πρόγραμμα αυτό έδωσε σημαντικά αποτελέσματα και μπορούμε να ελπίζουμε ότι η λύσσα θα εξαλειφθεί σχετικά σύντομα, πράγμα το οποίο θα καταστήσει άχρηστη την καραντίνα των κατοικίδιων ζώων, στο Ηνωμένο Βασίλειο.

Άλλωστε, η Επιτροπή επανεξετάζει σήμερα την κατάσταση και θα υποβάλει σχετικές προτάσεις εν ευθέτω χρόνω. Η επιστημονική κτηνιατρική επιτροπή θα συντάξει έκθεση γι' αυτό το θέμα.
ΓΡΑΠΤΗ ΕΡΩΤΗΣΗ E-1460/97 υποβολή: James Moorhouse (PPE) προς το Συμβούλιο (5 Μαΐου 1997)

Θέμα: Φυλάκιση πολιτών της ΕΕ στη Σαουδική Αραβία

Ποιός είναι ο αριθμός των πολιτών της ΕΕ που έχουν σε ετήσια βάση συλληφθεί και φυλακισθεί στη Σαουδική Αραβία κατά το διάστημα 1990 έως και 1996 και - μέχρι σήμερα - κατά το 1997; Πόσα από τα άτομα αυτά έχουν σε ετήσια βάση διαμαρτυρηθεί στις οικείες πρεσβείες τους στη Σαουδική Αραβία λόγω κακής μεταχειρίσεως κατά τη διάρκεια της φυλακίσεώς τους;

Απάντηση (6 Αυγούστου 1997)

Αριθμητικά στοιχεία για φυλακισμένους πολίτες της ΕΕ σε τρίτες χώρες δίδονται από τα κράτη μέλη σε εκούσια βάση και συνεπώς δεν είναι πλήρη. Δεν τηρείται αρχείο με τα στοιχεία αυτά.

Αυτή τη στιγμή το Συμβούλιο γνωρίζει ότι 12 πολίτες της ΕΕ είναι φυλακισμένοι στη Σαουδική Αραβία. Παράπονα για τις συνθήκες φυλάκισης στη Σαουσική Αραβία δεν έχουν φτάσει στο Συμβούλιο.